Koti kolmelle - Sisustusblogi: syyskuuta 2012
Työpisteen siivoaminen se on sitten nastaa puuhaa. Onneksi sain viikonloppuna käytyä taas vaihteeksi työpöydän liput ja laput läpi, ja nyt passaa koneella istua naputtelemassa. Työpöydän viereisellä seinällä on String Pocket -hyllykkö, johon kokoan vaihtuvia asetelmia. Työpisteen pikkuroina on piilotettuna hyllyllä olevaan koriin. Olen miettinyt myös liitutaulutarraa työpisteen yhteyteen, mutta toistaiseksi tuo on vain mietinnän tasolla. Tikkataulu tekee minulla ilmoitustaulun virkaa.
Tunnisteet: koti, siivous, sisustus, työhuone
Tytär siivosi huoneensa, ja hetihän minun oli päästävä ottamaan huoneesta muutama kuva. Sen verran harvinaista herkkua tuo siisti huone on! Ilta alkoi kuvatessa jo hämärtymään, ja kameranjalka olisi pitänyt käydä hakemassa kaapista, mutta menihän tuo nyt käsivarallakin. Hämärähommia.
Puhdas koti vetää puoleensa? Ainakin juniori häipyi jo illan pimeyteen. Uskoisinpa, että hänkin tykkää huoneestaan, kun se on tiptop.
Tunnisteet: koti, lapset, sisustus, värit
Onnea onnea vaan, punaraitainen matto, ja pari laatikko-aa... Kiitokset siis kaikille värikkääseen arvontaan osallistuneille. Suoritin arvonnan kopioimalla osallistujat arpoineen taulukkolaskentaohjelmaan, ja sekoitin vielä rivijärjestyksen. Sitten annoin random.orgin valita voittajarivin, joka oli tällä kertaa Petriina. Onnea!
Voittopaketti lähtee täältä matkaan, kun olen saanut yhteystietosi sähköpostiini: raksanne ät gmail com.
Lokakuun ensimmäisellä viikolla luvassa on muuten luvassa uusi arvonta, johon yhteistyökumppani on antanut upean palkinnon. Siitä myöhemmin lisää!
Tunnisteet: arvonta, koti, lifestyle, värit
Ti-li ti-li tom. Sade ropisee. Sää on harmaa. Aamuhetki on hiljainen. Hetkisen voi vielä istua ja ihmetellä.
Ps. Värikäs arvontani menee tänään kello 21:00 kiinni. Vielä ehtii...
Tunnisteet: koti, sisustus, syksy, värit
Mistä on viikonloput tehty? Ne on tehty nukkumisesta, siivoamisesta, rästihommista, leffoista, ulkoilusta, haaveilusta, suunnittelusta, kauppareissuista, yhdessäolosta, herkuista ja kenties välillä reissuista, kyläilystä ja kulttuuririennoista.
Tälle viikonvaihteelle olen listannut itselleni joitakin isompia siivoushommia kuten ikkunoiden pesua. Toivottavasti sää suosii. Siivousurakoinnin lisäksi esikoinen on pyytänyt kyytimistä kaupoille (onnistuu!), ja ajattelin myös leipoa tai tehdä ruokaa jonkin uuden reseptin innoittamana.
Eilen meillä laskeuduttiin viikonlopun fiiliksiin omenapannukakun tuoksuisin askelin. Pannari on se nopsa vaihtoehto, jos ei jaksa tehdä piirakkaa. Meidän pannariin tuli
1 / 2 dl sokeria
5 pientä kotimaista omenaa siivutettuna
50 g oivariinia sulatettuna
Sekoita kuivat aineet keskenään ja lisää maito sekä munat. Kaada uunipellille. Lisää päälle ohuehkot omenaviipaleet, ja kaada vielä sula voi (tai margariini) omenoiden päälle. Paistetaan 200 asteessa noin puoli tuntia. Tarkkaile pannariasi, sillä uunit ovat kovin erilaisia :)
Tunnisteet: elämä, koti, lifestyle
Kuparinsävy näyttää taas olevan pop. Aika ajoin näitä metallinsävyjä tulee tarjolle reilummin, ja juuri nyt näyttää siltä, että kulta, messinki, hopea ja kupari ovat valloittaneet lampunvarjostimia, tuikkukippoja ja muita kodin pientavaroita. Itse en ole suuri metallinvärien fani, mutta tietyissä tuotteissa nämä toimivat jotenkin mainiosti. Esimerkiksi legendaarinen Aallon A330-valaisin on kauneimmillaan messinkisenä, mutta siitä huolimatta en osaa sitä nähdä meidän kodissa tuossa sävyssä.
Kuvan tuikkukupit ja purnukka ovat syksyn H & M home -mallistosta. Kuparikaan ei yleensä kuulu minun valintoihini, mutta näissä tuo metallinhohto toimii aika kivasti. Ajattelin näillä pientavaroilla viimeistellä meidän eteisen ilmettä. Hämmästyttävää kyllä, osa kotimme huoneista alkaa näyttää jo valmiille.
Ps. sunnuntaihin asti voit osallistua värikkääseen arvontaani! Myös Ikean oikea koti -äänestys toimii vielä tämän viikonlopun ajan. Click & Vote Please!
Ihan pimeetä touhua! Onneksi on kynttilät. Täytyykin taas katsastaa tuikkukippo- ja kynttilänjalkatilanne, ja mahdollisesti täydentää varastoja vuoden pimeintä ajanjaksoa silmällä pitäen.
Syksyn harmaus ja pimeys yllätti suomalaisen. Miten te muut viisi miljoonaa - joko on kynttilät ja tuikut valjastettu käyttöön?
Tunnisteet: koti, kynttilät, sisustus, syksy
Crumpled City Junior - tätä Berliinin karttaa katsoessa voi unelmoida kaupunkilomasta. Pikku retki Berliiniin piristäisi kyllä syksyä, tai ensi kevättä. Saksassa on myös ihania joulutoreja, joita olisi kiva käydä katsastamassa. Toistaiseksi ruttuinen kartta saa piristää nuorimmaisen ovea, josta noita toiveiden käyntikohteita voi tarkastella.
Tunnisteet: lapset, loma, sisustus, värit
Huumoria meidän vessoissa on nimenomaan se, että olemme asuneet täällä jo noin 10 kuukautta, ja vessojen peilit on yhä kiinnittämättä seinille. Myös peilien päälle tarkoitetut valaisimet puuttuvat.
Peilit puuttuivat pitkään kummastakin vessasta, mutta eräänä päivänä purin peilit myyntipakkauksistaan ja asetin ne jo isomman vessan tasolle. Nyt ne ovat nojailleet tason päällä seinään, ja odottaneet yhä sitä kiinnistystä. Olen jo tottunut notkistamaan polvia sen verran, että näen naamataulun peilistä vessassa käydessä. Peilit ovat näet sen verran matalalla, että niistä näkee keskivartalon, mutta ei päätä.
Jokohan sitä kohta ryhdistäytyisi, ja saisi organisoitua ne pahuksen peilit seinille...
Tunnisteet: elämä, koti, sisustus, värit, wc
Habitaren osastoilla oli laaja valikoima hyvinkin erilaisia valaisimia. Joukosta löytyi monia ihanuuksia, jotka mielellään näkisin myös meillä. Lievä lamppukuume on kieltämättä päällä (kroonisesti).
Valaisimissa on tällä hetkellä nähtävillä aika paljon puumateriaalin käyttöä. Ohuesta puutavarasta työstetty varjostin toimii valon kanssa kivasti, ja tunnelma on herkästi lämpöinen. Puuta on osattu työstää myös aika jännittävästi, ja lopputuloksena on kauniita muotoja.
Kekseliäitä toteutuksia löytyi myös Trash-hotellin puolelta, josta minulla on kaksi kuvaa. Toinen valaisin on koottu vanhoista hehkulampuista, jotka on kiinnitetty pyörän vanteeseen. Komea kattokruunu kertakaikkiaan! Kyseisen kattokruunun yläpuolella on kuva valaisimesta, jonka varjostin on kuin herkkää pitsiä. Pitsimäinen lopputulos on saatu aikaiseksi sulattamalla muovipusseja, ja laserleikkaamalla pitsikuvioita käsin.
Ylimmän kuvan Lite-valaisin miellytti kovin minun silmääni. Se oli esillä Eco Design -osastolla. Suunnittelija on Porky Hefer Etelä-Afrikasta. Eco Design -osasto oli muutenkin kivannäköinen ja siellä oli useita kiinnostavia tuotteita esillä.
Design verkkokaupasta löytyvä Link-riippuvalaisin oli myös aika herkku. Tuon valaisimen sijoittaisin meillä olohuoneen puolelle.
Tunnisteet: Habitare, koti, sisustus, valaistus
Joskus auttaa väriterapia, toisinaan tarvitaan vähän järeämpiä työkaluja. Tämän viikon paritutkielma puolestaan keskittyy asioihin, jotka kulkevat tai esiintyvät pareittain. Toisaalta pari voi olla enemmän kuin kaksi. "Ota pari!"
Makroviikot (71.) heitti siis tällä kertaa aiheeksi parin. Mietin pari minuuttia, kunnes keräsin pieniä esineitä pareittain. Kuvien robotti pariskunta näyttää vähän siltä, että pariterapia voisi tulla tarpeeseen. Tai sitten nuo ovat vain kovin hämmästyneitä yhdessä tuumin.
Tunnisteet: blogit, koti, lifestyle, makro, valokuvaus
Pienet kuvaterveiset Habitaresta! Kiinnostavinta nähtävää tarjosivat näytteilleasettejat, joilla oli valaisimia valikoimissaan. Pidin myös Trash-design osaston ideoista. Muutenkin messuilla oli paljon nähtävää, eli Habitaressa kannattaa ehdottomasti piipahtaa! Ai niin, ja Habitaressa on myös monien eri oppilaitosten edustusta paikalla. Mahdottoman hienoja protoja on esillä, ja osa noista on jo päässyt ihan tuotantoonkin asti.
Bongailin messuilta hauskoja, tyylikkäitä, ihania ja kekseliäitä valaisimia. Laitan niistä erillisen postauksen myöhemmin. Kiitos vielä myös messukutsun lähettäneelle design verkkokaupalle, jonka valaisin valikoima oli myös erityisen kiinnostava.
Tunnisteet: Habitare, huonekalut, sisustus, valaisin
Vähän hitaanlaisesti on omenat tänä vuonna kypsyneet. Ehkä riittävän lämpimiä säitä vielä riittää, ja omenoita saadaan syömäkuntoon asti. Nuo eilen poimitut ovat hieman happaman sorttisia, ja niistä voi nyt ensinnä tehdä vaikka omena-kaurapaistosta iltapäivän kahvihetken oheen. Viikonloppua ajatellen täytyy vähän klikkailla ympäriinsä, ja etsiä hyviä omenapiirakkaohjeita. Ah!
Ajankohtainen vinkki Leena Lumi -blogista: Tee näpsäkkä satsi omenasosetta, ja nauti vaikka pannukakun ohessa. Nam!
Tunnisteet: koti, ruoka, syksy
Sain koti kaupunginlaidalla -blogista Ikea-haasteen, jossa tulee listata kolme omaa suosikkia uusimmasta luettelosta. Lisäksi tulisi arvuutella mikä tuote muodostuu the hitiksi.
Olen jo ehtinyt ostamaan Trådklöver-kangasta, ja se onkin näkynyt meillä pöytäliinana. Olisin myös mielelläni hankkinut meille Råskog-kärryn harmaana, mutta se on ollut tavaratalosta loppu. Uskon, että tästä tarjoiluvaunusta tulee myös yksi "the hitti". Myös mintunvihreä versio näyttää hauskalta vaihtoehdolta, mutta meille sopisi paremmin harmaa.
Sohvan hankinta on meillä entistä ajankohtaisempi, ja tarvitsisimme sohvan kahteen eri huoneeseen. Olohuoneen puolelle olisi kiva saada ruskea tai musta nahkasohva, mutta myös Ektorp harmaana passaisi hyvin. Televisiohuoneen puolella toimisi varmasti myös PS-malliston uutuus sohva beige-valkoisena.
Varsinaiseksi the hitti -tuotteeksi ehdotan Kajsamia-kangasta ja verhoja. Näistä sininen vaihtoehto on jotenkin hauskempi, vaikka itse valitsisin turvallisesti mustavalkoista.
Laitan haasteen edelleen eteenpäin seuraaville blogeille: Absolutely white, Oma maa mansikka ja Thought Bubble. Monesta blogista olenkin jo käynyt tämän haasteen vastauksia lukemassa.
Tunnisteet: Ikea, koti, sisustus, unelmat
Lähettänyt Anne Koti Kolmelle 94 kommenttia
Teini-ikäinen on keräillyt huoneen ovensa takapuolelle leffalippuja ja muita pieniä muistoja matkan varrelta. Kauhukseni huomasin, että samainen henkilö oli liimannut useamman tarran oveen. Tämä olikin ihan uusi ilmiö, sillä meillä huonekalut ja muukin sisustus on pysynyt lasten kanssa tarrattomana ja ilman muitakaan taiteellisia suorituksia. Tarrat lähtivät irti, ja jatko-ohjeistus kollaaseja ajatellen on julisteen tai muun suojan käyttö elämän ja oven välissä. Muutenhan nuo muistot ja kokoelmat ovat kivaa katsottavaa.
Ovesta löytyi myös kuvassa näkyvä "Take a Smile" ilmoitus. Tuli tarpeeseen. Meillä on muutenkin sukupolvien välinen kuilu kodin siisteyskäsityksessä. Minä olen tiptop-tyyppiä, ja he ovat enemmän tai vähemmän boheemeja taivaanrannan maalareita. Ainakin kotioloissa.
Ps. Sunnuntaista alkaen blogissani toteutetaan kävijäkysely, joka tulee löytymään oikean palstan yläosasta. Kysely liittyy tulevaan Inspiration -blogiyhteistyöhön. Kyselyssä pyritään kartoittamaan lukijoiden kiinnostuksen kohteita ja näkemyksiä.
Tunnisteet: blogit, koti, lapset, sisustus